L 258/162
HU
Az Európai Unió Hivatalos Lapja
2022.10.5.
80.
örömmel veszi tudomásul, hogy az Egyesült Királyság Unióból való, 2020. január 31-i kilépését követően az EKSZ végül létrehozta a londoni uniós küldöttséget, saját központjában pedig az Egyesült Királysággal foglalkozó külön divíziót; sajnálatát fejezi ki azonban amiatt, hogy a londoni összekötő irodában dolgozó parlamenti személyzet esetében elhúzódott a diplomáciai státusz megadása, és hogy az EKSZ kezdetben elutasította e kérdés elfogadható megoldással való rendezését; tudomással bír arról, hogy a székhely-megállapodás valamennyi átmeneti rendelkezés helyébe lép, és biztosítja, hogy a londoni küldöttség, valamint annak személyzete és vagyona a többi 144 küldöttséghez és hivatalhoz hasonlóan a bécsi egyezményben említettekkel egyenértékű jogosultságokat és mentességeket élvezzen; sajnálatát fejezi ki amiatt, hogy az EKSZ anélkül folytatott tárgyalásokat az Egyesült Királyság hatóságaival a székhely-megállapodás tervezetéről, hogy konzultált volna a Parlamenttel; hangsúlyozza, hogy az EKSZ azzal, hogy – a Parlamenttel folytatott megfelelő konzultáció helyett – rendszeres tájékoztatással szolgál, nem tesz eleget az EKSZ létrehozásáról szóló határozat 3. cikkének (4) bekezdésében foglalt azon kötelezettségének, amely szerint köteles „megfelelő segítséget nyújt[ani] […], és megfelelően együttműköd[ni]”; megállapítja, hogy 2020 végére az összesen rendelkezésre álló 43 álláshelyből közel 40-et betöltöttek (a külföldi és a helyi alkalmazottakat is beleértve); tudomással bír arról, hogy a küldöttség abban az – Unió tulajdonában álló – épületben működik, amelyet a korábban a Bizottság képviselete és az Európai Parlament kapcsolattartó irodája (EPLO) használt;
81.
üdvözli, hogy 2020-ban az EKSZ és a Parlament az együttműködése keretében sikeresen aktualizálta az uniós küldöttségek által készített egyes politikai jelentéseknek az Európai Parlament kijelölt tagjai részére történő átadására vonatkozóan 2015-ben elfogadott gyakorlati szabályokat, amelyek ezentúl lehetővé teszik a dokumentumok elektronikus úton történő továbbítását;
82.
sajnálatát fejezi ki amiatt, hogy a múltban a választási megfigyelő missziókról szóló bizalmas jelentéseket kiszivárogtatták a sajtónak, és üdvözli, hogy a Parlament és az EKSZ megoldást talált az akták egymás közötti továbbítására; bízik abban, hogy az EKSZ továbbra is elő fogja segíteni a főmegfigyelők és a főmegfigyelőhelyettesek, valamint az európai parlamenti képviselők közötti rendszeres – a választási megfigyelő missziók előtti, alatti és utáni – eszmecserét;
83.
üdvözli, hogy 2020-ban az EKSZ szolgáltatási szintre vonatkozó megállapodást kötött az Európai Beruházási Bankkal, amely az egész világra kiterjedően biztosítja az EBB személyzeti tagjainak elhelyezését a küldöttségek közös használatú épületeiben; tudomással bír arról, hogy 2020-ban további szolgáltatási szintre vonatkozó megállapodásokról folytak tárgyalások egyrészt az Európai Központi Bankkal, másrészt az Európai Határ- és Partvédelmi Ügynökséggel (Frontex) az irodaterületek és a kapcsolódó szolgáltatások megosztása céljából;
84.
elismerését fejezi ki a Covid19-világjárvány során a tagállamok külügyminisztériumai és az Egyesült Nemzetek Szervezete humánerőforrás-osztályaival folytatott intenzív koordináció és eszmecsere miatt, amelyre a különleges munkamegállapodásokkal kapcsolatos nézetek és bevált módszerek megosztása érdekében került sor, továbbá elismerését fejezi ki az EKSZ heti intézményközi üléseken való részvételéért, amelyeken valamennyi uniós intézmény és ügynökség rendszeresen aktualizálta intézkedéseit, és megosztotta a Covid19-világjárvány következtében bevezetett gyakorlatokat; A Covid19-világjárvány
85.
tudomással bír arról, hogy a Covid19-világjárvány az EKSZ egésze számára különleges helyzetet teremtett, és jelentős hatással volt a központ és a küldöttségek működésére; hangsúlyozza, hogy az EKSZ biztosítani tudta tevékenységeinek ügymenet-folytonosságát, valamint hatékony és eredményes pénzgazdálkodását anélkül, hogy jelentős problémákat tapasztalt volna ebben az időszakban; üdvözli, hogy 2020 márciusának elején az EKSZ központi válságkezelési csoportot (CCT) hozott létre, amelynek feladata a legújabb fejlemények értékelése, a kommunikáció és a fellépések koordinálása, valamint a küldöttségek támogatása; hangsúlyozza, hogy a központi válságkezelési csoport alapvető fontosságú volt a válság eredményes kezelésében;
86.
megállapítja, hogy a Covid19-cel kapcsolatos intézkedések elfogadásában az EKSZ a központja tekintetében főként a Belgiumból kapott hivatalos iránymutatást követte, míg a küldöttségeit utasította, hogy a fogadó országokban alkalmazandó szabályokat kövessék, ugyanakkor a küldöttségek a foglalkoztatás helyén való általános távmunkavégzés központi gyakorlatát is alkalmazták, amelyet a helyiségekben való csökkentett fizikai jelenléttel kombináltak;
87.
támogatja, hogy több országban, ahol az egészségügyi rendszert instabilnak ítélték, kiegészítő intézkedéseket hoztak a személyzet tagjait érintő egészségügyi kockázatok csökkentése érdekében; kiemeli, hogy a támogatást kérő 72 küldöttséget az EKSZ ellátta oltóanyagokkal, és ezzel mintegy 4 000 fő – köztük a küldöttségek kihelyezett személyzete, azok családtagjai és a helyi alkalmazottak – számára biztosított vakcinát; rámutat arra, hogy központ a személyzet minden tagját ellátta munkahelyi laptoppal, emellett több mint 5 000 darabot a küldöttségekhez is eljuttatott, a leginkább veszélyeztetett személyek számára egyéni védőeszközökkel és orvosi felszerelésekkel együtt,